CELEX: 62013CA0677
Language: mt
Date: 2014-12-11 00:00:00
Title: Kawża C-677/13: Sentenza tal-Qorti tal-Ġustizzja (L-Għaxar Awla) tal- 11 ta’ Diċembru 2014 – Il-Kummissjoni Ewropea vs Ir-Repubblika Ellenika (Nuqqas ta’ Stat li jwettaq obbligu — Ambjent — Direttiva 1999/31/KE — Artikoli 6(a), 8, 9(a) sa (ċ), 11(1) u 12 — Direttiva 2008/98/KE — Artikoli 13, 23 u 36(1) — Immaniġġar ta’ skart — Rimi ta’ skart f’landfill — Assenza ta’ awtorizzazzjoni valida għal landfill — Funzjonament ħażin fl-operat tal-landfill)

9.2.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 46/15
            
         Sentenza tal-Qorti tal-Ġustizzja (L-Għaxar Awla) tal-11 ta’ Diċembru 2014 – Il-Kummissjoni Ewropea vs Ir-Repubblika Ellenika
   (Kawża C-677/13) (1)
   
   ((Nuqqas ta’ Stat li jwettaq obbligu - Ambjent - Direttiva 1999/31/KE - Artikoli 6(a), 8, 9(a) sa (ċ), 11(1) u 12 - Direttiva 2008/98/KE - Artikoli 13, 23 u 36(1) - Immaniġġar ta’ skart - Rimi ta’ skart f’landfill - Assenza ta’ awtorizzazzjoni valida għal landfill - Funzjonament ħażin fl-operat tal-landfill))
   (2015/C 046/20)
   Lingwa tal-kawża: il-Grieg
   
      Partijiet
   
   
      Rikorrenti: Il-Kummissjoni Ewropea (rappreżentanti: M. Patakia u E. Sanfrutos Cano, aġenti)
   
      Konvenuta: Ir-Repubblika Ellenika (rappreżentant: E. Skandalou, aġent)
   
      Dispożittiv
   
   
               1)
            
            
               F’dak li jikkonċerna s-sit ta’ rimi f’landfill ta’ Kiato:
               
                           —
                        
                        
                           billi ma ħaditx il-miżuri neċessarji sabiex l-immaniġġar ta’ skart fis-sit inkwistjoni jsir mingħajr ma jipperikola s-saħħa tal-bniedem u mingħajr ma ssir ħsara lill-ambjent, u sabiex tipprojbixxi l-abbandun, ir-rimi jew l-eliminazzjoni mhux ikkontrollat tal-iskart tas-sit inkwistjoni, ir-Repubblika Ellenika naqset milli twettaq l-obbligi tagħha taħt l-Artikoli 13 u 16(1) tad-Direttiva 2008/98/KE tal-Parlament Ewropew u tal-Kunsill, tad-19 ta’ Novembru 2008, dwar l-iskart u li tħassar ċerti Direttivi;
                        
                     
                           —
                        
                        
                           billi ttollerat l-operat ta’ dan is-sit mingħajr awtorizzazzjoni valida għal landfill li tosserva l-kundizzjonijet u l-kontenut previsti għall-għoti ta’ tali awtorizzazzjoni u, konsegwentement, mingħajr ma d-detentur tal-iskart jew l-operatur tas-sit ikun jista’ jipproduċi prova, qabel il-kunsinna tal-iskart inkwistjoni jew fil-mument tagħha, li dan l-iskart jista’ jiġi aċċettat fis-sit skont il-kundizzjonijiet iddefiniti fl-awtorizzazzjoni, ir-Repubblika Ellenika naqset milli twettaq l-obbligi tagħha taħt l-Artikoli 8, 9(a) sa (ċ) u 11(1)(a) tad-Direttiva tal-Kunsill 1999/31/KE, tas-26 ta’ April 1999, dwar ir-rimi ta’ skart f’terraferma kif ukoll tal-Artikolu 23 tad-Direttiva 2008/98, u
                        
                     
                           —
                        
                        
                           billi ma żguratx li, matul il-fażi ta’ operat ta’ landfill, l-operatur jimplementa l-programm ta’ kontroll u ta’ sorveljanza speċifikat fl-Anness III tad-Direttiva 1999/31, ir-Repubblika Ellenika naqset milli twettaq l-obbligi tagħha taħt l-Artikolu 12(a) ta’ din id-direttiva.
                        
                     
         
               2)
            
            
               Il-kumplament tar-rikors huwa miċħud.
            
         
               3)
            
            
               Ir-Repubblika Ellenika hija kkundannata għall-ispejjeż.
            
         
      (1)  ĠU C 52, 22.02.2014.